ai4bharat/Pralekha huggingface dataset:
|
आरोग्य आणि कुटुंब कल्याण मंत्रालय
|
भारताच्या एकूण कोविड -19 प्रतिबंधक लसीकरण व्याप्तीने 190.34 कोटी मात्रांचा टप्पा केला पार
12-14 वर्षे वयोगटात 3.05 कोटींहून अधिक लसीच्या मात्रा देण्यात आल्या.
भारतात उपचाराधीन रुणसंख्या सध्या 20,403
गेल्या 24 तासात 3, 207 नव्या रुग्णांची नोंद
कोरोनामुक्तीचा दर सध्या 98.74%
साप्ताहिक पॉझिटिव्हिटी दर सध्या 0.82%
आज सकाळी 7 वाजेपर्यंतच्या तात्पुरत्या अहवालांनुसार,भारतातील कोविड प्रतिबंधक लसीकरण व्याप्तीने 190.34 कोटींहून अधिक 
मात्रांचा टप्पा पार केला. 2,36,58,273 लसीकरण सत्रांच्या माध्यमातून हे शक्य झाले आहे.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 3.05 कोटींहून अधिक 
किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,05,810
|
|
2nd Dose
|
|
1,00,24,711
|
|
Precaution Dose
|
|
49,34,574
|
|
FLWs
|
|
1st Dose
|
|
1,84,16,912
|
|
2nd Dose
|
|
1,75,55,305
|
|
Precaution Dose
|
|
79,51,396
|
|
Age Group 12-14 years
|
|
1st Dose
|
|
3,05,07,974
|
|
2nd Dose
|
|
98,85,187
|
|
Age Group 15-18 years
|
|
1st Dose
|
|
5,87,39,456
|
|
2nd Dose
|
|
4,32,18,084
|
|
Age Group 18-44 years
|
|
1st Dose
|
|
55,62,54,427
|
|
2nd Dose
|
|
48,20,42,776
|
|
Precaution Dose
|
|
2,87,204
|
|
Age Group 45-59 years
|
|
1st Dose
|
|
20,30,56,775
|
|
2nd Dose
|
|
18,89,79,847
|
|
Precaution Dose
|
|
8,07,506
|
|
Over 60 years
|
|
1st Dose
|
|
12,69,65,076
|
|
2nd Dose
|
|
11,77,68,750
|
|
Precaution Dose
|
|
1,56,88,626
|
|
Precaution Dose
|
|
2,96,69,306
|
|
Total
|
|
1,90,34,90,396
भारतात उपचाराधीन रुग्णांची संख्या 20,403 इतकी आहे.हे प्रमाण भारतात आढळलेल्या एकूण कोरोना रुग्णांपैकी 0.05% आहे.
परिणामी, भारतात कोरोनामुक्तीचा दर 98.74% इतका आहे. गेल्या 24 तासांत 3,410 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,25,60,905 इतकी झाली आहे.
गेल्या 24 तासात 3,207 नव्या कोरोना रुग्णांची नोंद झाली.
गेल्या 24 तासात एकूण 3,36,776 कोविड-19 चाचण्या घेण्यात आल्या. भारताने आतापर्यंत एकूण 84.10 कोटींहून अधिक  चाचण्या केल्या आहेत.
देशातील साप्ताहिक पॉझिटिव्हिटी दर सध्या 0.82% आहे आणि दैनंदिन पॉझिटिव्हिटी दर 0.95% नोंदविण्यात आला आहे.
पंतप्रधान कार्यालय
पंतप्रधानांनी मल्याळम नववर्षानिमित्त नागरिकांना दिल्या शुभेच्छा
नवी दिल्ली, 17 ऑगस्ट 2020
पंतप्रधान नरेंद्र मोदी यांनी मल्याळम नववर्षानिमित्त जनतेला शुभेच्छा दिल्या आहेत.
“चिंगम महिना सुरू झाला आहे, त्याच्या सर्वांनाच आणि विशेषत: माझ्या मल्याळी बंधू आणि भगिनींना हार्दिक शुभेच्छा. येणारे वर्ष हे सर्वांसाठी यश, चांगले आरोग्य आणि समृद्धी आणेल अशी मी प्रार्थना करतो”, असे पंतप्रधानांनी आपल्या शुभेच्छा संदेशात म्हंटले आहे.U.Ujgare/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
अमेरिकेचे संरक्षण मंत्री लॉईड जेम्स ऑस्टीन III यांनी पंतप्रधानांशी केली चर्चा
सध्या भारतदौऱ्यावर असलेले अमेरिकेचे संरक्षणमंत्री लॉईड जेम्स ऑस्टीन III यांनी आज सकाळी पंतप्रधान नरेंद्र मोदी यांची भेट घेतली.
संरक्षण मंत्री ऑस्टिन यांनी राष्ट्राध्यक्ष बिडेन यांच्या शुभेच्छा पंतप्रधानांना कळवल्या.
पंतप्रधानांनी दोन्ही देशांमधील लोकशाही मुल्यांची जाण, विविधता आणि कायद्यावर आधारित व्यवस्था या सामायिक बाबींवर आधारित चांगल्या आणि जवळिकीच्या संबधांचे स्वागत केले. पंतप्रधानांनी दोन्ही देशांमधील धोरणात्मक भागीदारीचा दृष्टीकोन मांडला व भारत-अमेरिका द्विपक्षीय संरक्षण सहकार्याच्या महत्वपूर्ण भूमिकेवर भर दिला. राष्ट्राध्यक्ष बिडेन यांना आपल्या शुभेच्छा कळवाव्यात असे त्यांनी ऑस्टीन यांना सांगितले.
दोन्ही देशांमधील द्विपक्षीय संरक्षण बंध दृढ करण्यास अमेरिका कटीबद्ध असल्याचा ऑस्टिन यांनी यावेळी पुनरुच्चार केला. इंडो-पॅसिफिक क्षेत्रात शांतता, स्थिरता व संपन्नता वाढीला लागावी ही अमेरिकेची इच्छा असल्याचे त्यांनी सांगितले.
पंतप्रधान कार्यालय
कझाकस्तानमधील राष्ट्रपतीपदाच्या निवडणुकीतील विजयाबद्दल राष्ट्रपती कासिम-जोमार्ट तोकायेव यांचे पंतप्रधानांनी केले अभिनंदन
नवी दिल्ली, 21 नोव्हेंबर 2022
कझाकस्तानमधील राष्ट्रपतीपदाच्या निवडणुकीतील विजयाबद्दल राष्ट्रपती कासिम-जोमार्ट तोकायेव यांचे पंतप्रधान नरेंद्र मोदी यांनी अभिनंदन केले आहे.
पंतप्रधान आपल्या ट्विट संदेशात म्हणाले:
“कझाकस्तानमधील राष्ट्रपतीपदाच्या निवडणुकीतील विजयासाठी राष्ट्रपती @TokayevKZ यांचे हार्दिक अभिनंदन.
आमची द्विपक्षीय भागीदारी आणखी मजबूत करण्यासाठी एकत्र काम करत राहण्यास मी उत्सुक आहे. @AkordaPress”
S.Tupe/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्रामीण विकास मंत्रालय
देशभरात सुमारे 5000 महिलांनी केली कुपोषणाबाबत जनजागृती
स्वातंत्र्याच्या अमृत महोत्सव अभियानाअंतर्गत,100 हून अधिक ‘कुपोषण से आझादी रॅली’ मध्ये दीनदयाल उपाध्याय ग्रामीण कौशल्य योजना आणि ग्रामीण स्वयंरोजगार प्रशिक्षण संस्थेच्या महिला प्रशिक्षणार्थीनी घेतला सहभाग
ग्रामीण भागातील महिलांमध्ये कुपोषण, रक्तक्षय आणि जन्मतःच कमी वजन असलेल्या बालकांबाबत जागरूकता निर्माण करण्याच्या उद्देशाने, दीनदयाल उपाध्याय ग्रामीण कौशल्य योजना  आणि ग्रामीण स्वयंरोजगार प्रशिक्षण संस्था  या दोन्हींमधील 5000 हून अधिक प्रशिक्षणार्थींनी देशभरात 100 हून अधिक रॅली काढल्या. स्वातंत्र्याचा अमृत महोत्सव अभियानाअंतर्गत ग्रामविकास मंत्रालय साजरा करत असलेल्या 'आयकॉनिक वीक' चा एक भाग म्हणून ‘कुपोषण से आझादी’ रॅलीचे आयोजन करण्यात आले होते.
Assam
ग्रामीण महिलांमध्ये पोषणाचे महत्त्व अधिक अधोरेखित करण्यासाठी, राज्य ग्रामीण उपजीविका अभियान, ग्रामीण स्वयंरोजगार प्रशिक्षण संस्था, प्रकल्प अंमलबजावणी संस्था , कार्यक्रम लाभार्थी इत्यादी विविध संबंधितांनी रॅली काढली.या रॅलीचा एक भाग म्हणून महिला प्रशिक्षणार्थींनी माहितीपूर्ण फलक आणि पोस्टर्स घेऊन गावोगावी पदयात्रा आणि सायकल यात्रा काढल्या.
Andhra Pradesh
दीनदयाल उपाध्याय ग्रामीण कौशल्य योजना  ही 25 सप्टेंबर, 2014 रोजी सुरू करण्यात आली, भारत सरकारच्या ग्राम विकास मंत्रालयाद्वारे निधी पुरवठा केला जाणारा हा देशव्यापी रोजगार-संलग्न कौशल्य प्रशिक्षण कार्यक्रम आहे. ग्रामीण भागातील गरीब तरुणांमध्ये रोजगाराशी संबंधित कौशल्ये विकसित करण्याचा आणि त्यांना अर्थव्यवस्थेच्या विविध क्षेत्रांमध्ये वेतन रोजगार देण्याचा दीनदयाल उपाध्याय ग्रामीण कौशल्य योजनेचा प्रयत्न आहे. किमान 70% प्रशिक्षित उमेदवारांना रोजगाराची हमी देणारी आणि किमान अनिवार्यता प्रमाणपत्र देण्यासाठीची रचना या कार्यक्रमात आहे.
RSETI Pakur
दीनदयाल उपाध्याय ग्रामीण कौशल्य योजना कार्यक्रम 27 राज्ये आणि 3 केंद्रशासित प्रदेशांमध्ये रोजगारावर भर देऊन ग्रामीण भागातील गरीब तरुणांसाठी राबवण्यात येत आहे. 871 हून अधिक प्रकल्प अंमलबजावणी संस्थांच्या माध्यमातून 2381 हून अधिक प्रशिक्षण केंद्रांद्वारे ग्रामीण भागातील गरीब तरुणांना सुमारे 611 विविध रोजगारांच्या प्रकारांशी संबंधित प्रशिक्षण दिले जाते.या कार्यक्रमाअंतर्गत 28 फेब्रुवारी 2022 पर्यंत एकूण 11.52 लाख तरुणांना प्रशिक्षण देण्यात आले आहे आणि 7.15 लाख तरुणांना रोजगार उपलब्ध करून देण्यात आला आहे.
Cycle rally at village Puruwala, Sirmaur district
ग्रामीण स्वयंरोजगार प्रशिक्षण संस्थांच्या माध्यमातून द्वारे रचना केलेल्या आणि ग्रामविकास मंत्रालयाकडून मंजूर 5) 64 अभ्यासक्रमांमध्ये 28 फेब्रुवारी 2022 पर्यंत एकूण 40.3 लाख उमेदवारांना प्रशिक्षण देण्यात आले आहे आणि 28.39 लाख प्रशिक्षणार्थींना रोजगार उपलब्ध करून देण्यात आला आहे.
Cycle rally organised by RSETI Dhenkanal
हा कार्यक्रम सध्या 23 आघाडीच्या बँकांनी  प्रायोजित केलेल्या 585 कार्यरत ग्रामीण स्वयंरोजगार प्रशिक्षण संस्थांच्या माध्यमातून 28 राज्ये आणि 7 केंद्रशासित प्रदेशांमध्ये राबविण्यात येत आहे.
Cycle rally by RSETI Khammam
वाणिज्य आणि उदयोग मंत्रालय
केमिस्ट्री ऑफ सिमेंटवरील 17 व्या आंतरराष्ट्रीय परिषदेचे भारताला मिळाले यजमानपद
नवी दिल्ली, 21 सप्टेंबर 2023
इंटरनॅशनल काँग्रेस ऑन द केमिस्ट्री ऑफ सिमेंट या प्रतिष्ठेच्या परिषदेचे 2027 साली नवी दिल्लीत आयोजन करण्यासाठी भारताच्या दावेदारीला मान्यता मिळाली आहे. थायलंडमध्ये बँकॉकमध्ये सुरू असलेल्या 16 व्या काँग्रेसदरम्यान  परिषद सदस्यांच्या सुकाणू समितीसमोर नॅशनल कौन्सिल फॉर सिमेंट अँड बिल्डिंग मटेरियल्स या भारतातील आघाडीच्या संशोधन आणि शैक्षणिक संस्थेने आयआयटी दिल्लीच्या सहकार्याने यशस्वी पद्धतीने भारताची दावेदारी सादर केली. भारताव्यतिरिक्त स्वित्झर्लंड आणि यूएईने देखील यजमानपदासाठी दावेदारी सादर केली होती. थायलंडमध्ये बँकॉक येथे 20 सप्टेंबर 2023 रोजी 16 व्या काँग्रेसदरम्यान हा निर्णय जाहीर करण्यात आला. भारताच्या वतीने एनसीसीबीएमचे महासंचालक डॉ. एल. पी. सिंग, एनसीसीबीएमचे संयुक्त संचालक डॉ. एस. के. चतुर्वेदी आणि आयआयटी दिल्लीचे प्राध्यापक डॉ. शशांक बिश्नोई यांनी भारताचा दावा सादर केला.
सिमेंट आणि काँक्रिटच्या क्षेत्रामध्ये होणाऱ्या संशोधनाच्या प्रगतीचा आढावा घेणारी केमिस्ट्री ऑफ सिमेंटवरील आंतरराष्ट्रीय परिषद हा या क्षेत्राशी संबंधित एक सर्वात मोठा आणि अतिशय प्रतिष्ठेचा कार्यक्रम आहे. या क्षेत्रातील शैक्षणिक विश्व आणि सिमेंट उद्योग यांमध्ये एक भक्कम आणि फलदायी दुवा निर्माण करणाऱ्या या परिषदेचे 1918 पासून साधारणपणे चार ते सहा वर्षांच्या अंतराने आयोजन केले जाते. 1992 मध्ये नवी दिल्ली येथे एनसीसीबीएम ने 9 व्या परिषदेचे आयोजन केले होते आणि सध्या थायलंडमध्ये बँकाक येथे 18-22 सप्टेंबर 2023 दरम्यान ही परिषद सुरू आहे.
भारतात या प्रतिष्ठेच्या परिषदेचे आयोजन केल्यामुळे आपल्याला जगभरातील सिमेंट क्षेत्रातील आघाडीचे नेते, तज्ञ आणि नवोन्मेषकांना एकत्र आणण्याची एक वैशिष्ट्यपूर्ण संधी उपलब्ध होते. नवी दिल्ली हे यजमान शहर म्हणून 2027 मध्ये 17 व्या ICCC ला उपस्थित राहणाऱ्या सर्वांना भारत मंडपम आणि यशोभूमी यांसारख्या जागतिक दर्जाच्या कॉन्फरन्स सुविधांसह, समृद्ध सांस्कृतिक वारसा आणि अतिशय जिव्हाळ्याच्या आदरातिथ्याद्वारे एक अविस्मरणीय अनुभव देण्यासाठी सज्ज असेल.
नॅशनल कौन्सिल फॉर सिमेंट अँड बिल्डिंग मटेरियल्स ही केंद्र सरकारच्या वाणिज्य आणि उद्योग मंत्रालयाच्या उद्योग आणि आंतरराष्ट्रीय व्यापार प्रोत्साहन विभागाच्या प्रशासकीय नियंत्रणाखाली असलेली सर्वोच्च संशोधन आणि विकास संस्था आहे. सिमेंट, संबंधित बांधकाम सामग्री आणि बांधकाम उद्योग यांसाठी संशोधन, तंत्रज्ञान विकास आणि हस्तांतरण, शिक्षण आणि औद्योगिक सेवांसाठी एनसीसीबीएम समर्पित आहे.
पार्श्वभूमीः
भारत आज जगातील सर्वात मोठी पाचव्या क्रमांकाची अर्थव्यवस्था आहे आणि पुढील पाच वर्षांपर्यंत तिसरी सर्वात मोठी अर्थव्यवस्था बनण्याची शक्यता आहे आणि 600 दशलक्ष टनांच्या स्थापित सिमेंट क्षमतेसह भारतातील सिमेंट उद्योग हा जगातील दुसऱ्या क्रमांकाचा सर्वात मोठा उद्योग आहे.
भारतातील सिमेंट उद्योग विविध औद्योगिक कचऱ्याचा वापर करून देशातील चक्राकार अर्थव्यवस्थेच्या चौकटीत महत्त्वाची भूमिका बजावतो आणि जगातील सर्वात कमी कार्बन फूटप्रिंटचा ठसा असलेला आणि सर्वाधिक ऊर्जा कार्यक्षम असलेला उद्योग आहे.
Jaydevi PS/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
संरक्षण मंत्रालय
नौदलाच्या पश्चिम कमांड इथे स्वातंत्र्य दिन संचलनाचे आयोजन
मुंबई, 15 ऑगस्ट 2022
भारताच्या स्वातंत्र्याला 75 वर्षे पूर्ण झाल्यानिमित्त स्वातंत्र्याचा अमृत महोत्सव अंतर्गत, आयएनएस शिक्रा इथे 15 ऑगस्ट 2022 रोजी संचलनाचे आयोजन करण्यात आले. नौदलाच्या पश्चिम कमांडचे  फ्लॅग ऑफिसर कमांडिंग-इन-चीफ, व्हाईस अॅडमिरल अजेंद्र बहादूर सिंग, यांनी 50 सैनिकांच्या पथकाची मानवंदना स्विकारली. त्यांनी नंतर सर्व जहाजे, पाणबुड्या आणि किनार्यावरील आस्थापनांमधून निवडलेल्या नौदल कर्मचार्यांचा समावेश असलेल्या पलटणीचा आढावा घेतला. या संचलनावेळी मुंबईतील सर्व ध्वज अधिकारी आणि कमांडिंग अधिकारी उपस्थित होते.
कमांडर-इन-चीफ यांनी मुंबईतील नेव्हल डॉकयार्ड इथल्या गौरव स्तंभ, सागरी स्मारकावर पुष्पहार अर्पण करून राष्ट्रसेवेत सर्वोच्च बलिदान देणाऱ्या सर्व जवानांना आदरांजली वाहिली.
व्हाइस अॅडमिरल सिंग यांनी संचलनाला संबोधित सर्व सहभागी जवानांचे, त्यांच्या कुटुंबांचे आणि देशवासियांचे आपल्या देशाने स्वतंत्र राष्ट्र म्हणून 75 वर्षे पूर्ण केल्याच्या महत्त्वपूर्ण प्रसंगी अभिनंदन केले.
आपल्या देशाच्या वाढ आणि विकासाचे विविध महत्त्वाचे टप्पे आत्मनिर्भर भारत - India@75 याचा संदर्भ देत अॅडमिरल यांनी विशद केले. त्यांनी भारतीय नौदलाचे आधुनिक नौदलात झालेले परिवर्तन आणि नौदलाने देशाच्या विकासात दिलेल्या अनेक योगदानांचेही वर्णन केले. India@100  आणखी चैतन्यदायी, मजबूत आणि आत्म-आश्वासक असेल, तसेच भारतीय नौदल, राष्ट्राच्या आकांक्षा पूर्ण करण्यासाठी कोणतीही कसर सोडणार नाही असेही त्यांनी सांगितले.
76 व्या स्वातंत्र्य दिनानिमित्त, बंदरातील जहाजे ध्वजांनी सजवण्यात आली असून पश्चिम नौदल कमांडचे सर्व तळ तिरंगी रंगात सजवले आहेत.PIB Mumbai | S.Kane/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
आयुष मंत्रालय
आठव्या आंतरराष्ट्रीय योग दिनानिमित्त, म्हैसूर इथल्या म्हैसूर पॅलेस मैदानावर सामूहिक योग प्रात्यक्षिक कार्यक्रमात पंतप्रधान झाले सहभागी, म्हैसूर येथे पंतप्रधानांच्या योग कार्यक्रमाबरोबरच देशभरातील 75 ऐतिहासिक ठिकाणी सामूहिक योग प्रात्यक्षिक कार्यक्रम
योगाने जगाला एकत्र आणले आहे, जागतिक मूल्यांना नव्याने आकार देत आहे आणि विविध आरोग्य सेवा प्रणाली जवळ आणत आहे –सर्बानंद सोनोवाल
नवी दिल्ली, 21 जून 2022
आयुष मंत्रालय आणि कर्नाटक सरकारने म्हैसूरू इथल्या म्हैसूर पॅलेस येथे आठव्या आंतरराष्ट्रीय योग दिवस  2022 च्या मुख्य कार्यक्रमाचे आयोजन केले होते. पंतप्रधानांनी 15,000 हून अधिक लोकांसह म्हैसूर पॅलेस येथे सामूहिक योग प्रात्यक्षिक कार्यक्रमाचे नेतृत्व केले. यात 200 हून अधिक विशेष शारीरिकदृष्ट्या दिव्यांग मुले, 100 अनाथ मुले, 15 तृतीयपंथी, एचआयव्ही रुग्ण आणि आशा कार्यकर्त्यांचा समावेश होता.
यावेळी कर्नाटकचे राज्यपाल थावरचंद गेहलोत, मुख्यमंत्री बसवराज बोम्मई आणि केंद्रीय मंत्री सर्बानंद सोनोवाल उपस्थित होते.
म्हैसूरसारख्या भारतातील अध्यात्मिक केंद्रांद्वारे शतकानुशतके जोपासलेली योग ऊर्जा आज जागतिक आरोग्याला दिशा देत आहे असे पंतप्रधान यावेळी म्हणाले. आज योग हा जागतिक सहकार्याचा आधार बनत आहे आणि मानवजातीला निरामय जीवनाचा विश्वास प्रदान करत आहे, असेही ते म्हणाले. आपण पाहतो की घरातल्याघरात केला जाणारा योग आज जगभरात पसरला आहे. हे अध्यात्मिक अनुभूतीचे, नैसर्गिक आणि सामायिक मानवी जाणीवेचे चित्र आहे, विशेषत: गेल्या दोन वर्षांत अभूतपूर्व महामारीच्या काळात हे दिसून आल्याचे ते म्हणाले. “योग आता जागतिक उत्सव बनला आहे. योग हा केवळ एका व्यक्तीसाठी नसून संपूर्ण मानवतेसाठी आहे. त्यामुळेच, यावेळी आंतरराष्ट्रीय योग दिनाची संकल्पना आहे - मानवतेसाठी योग”, असे त्यांनी सांगितले. ही संकल्पना जागतिक पातळीवर नेल्याबद्दल त्यांनी संयुक्त राष्ट्र आणि सर्व देशांचे आभार मानले.
पंतप्रधान म्हणाले की, आज योगाशी संबंधित अपार शक्यता लक्षात घेण्याची वेळ आली आहे. आज योगाच्या क्षेत्रात अनेक नवनवीन कल्पना घेऊन आपले युवा पुढे येत आहेत. आयुष मंत्रालयाच्या स्टार्टअप योगा चॅलेंजबद्दलही त्यांनी माहिती दिली. योगाचा प्रसार आणि विकास यामध्ये मोलाच्या योगदानासाठीच्या 2021 च्या पंतप्रधान पुरस्कार विजेत्यांचे त्यांनी अभिनंदन केले.
व्यक्ती, समुदाय, राष्ट्रे आणि संपूर्ण जगाचे आरोग्य आणि कल्याण यावर लक्ष केंद्रित करून जागतिक शांतता आणि सौहार्द प्रस्थापित करणे ही पंतप्रधानांची ध्येयदृष्टी आहे असे मेळाव्याला संबोधित करताना, केंद्रीय आयुष मंत्री, सर्बानंद सोनोवाल म्हणाले. योगाने जगाला एकत्र आणले आहे, जागतिक मूल्यांना नव्याने आकार दिला जात आहे आणि विविध आरोग्य सेवा प्रणाली जवळ आणल्या जात आहेत असेही त्यांनी सांगितले. आरोग्य आणि विविधता साजरी करण्यासाठी आयुष मंत्रालयाने समाजातील विविध घटकांचा समावेश करण्याकरता अनोखे कार्यक्रम आखले आहेत. मंत्रालयाने योगाच्या माध्यमातून लोकांचे आरोग्य आणि कल्याण सुनिश्चित करण्यासाठी विविध उपक्रम हाती घेतले आहेत असे सोनोवाल यांनी सांगितले.
R.Aghor/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 87
पंतप्रधान कार्यालय
पंतप्रधान उद्या राष्ट्रीय स्वच्छता केंद्राचे उद्घाटन करणार
नवी दिल्ली, 7 ऑगस्ट 2020
पंतप्रधान नरेंद्र मोदी, उद्या म्हणजेच 8 ऑगस्ट 2020 रोजी स्वच्छ भारत अभियानावरील राष्ट्रीय स्वच्छता केंद्राचे उद्घाटन करणार आहेत. हे केंद्र म्हणजे महात्मा गांधी यांना श्रद्धांजली आहे. गांधीजींच्या चंपारण सत्याग्रह शताब्दी उत्सवानिमित्त पंतप्रधानांनी प्रथम 10 एप्रिल 2017 रोजी राष्ट्रीय स्वच्छता केंद्राची घोषणा केली होती.
आरएसके येथील प्रतिष्ठान भविष्यातील पिढ्यांना जगातील सर्वात मोठ्या वर्तन बदल अभियानाच्या अर्थात स्वच्छ भारत अभियानाच्या यशस्वी प्रवासाची ओळख करून देतील. आरएसकेमध्ये डिजिटल आणि इतर गोष्टींच्या माध्यमातून स्वच्छता आणि त्यासंबंधी बाबींविषयी माहिती, आणि शिक्षण दिलं जाईल तसेच जागरूकता निर्माण केली जाईल.
यासाठी संवादात्मक स्वरूपात एकात्मिक शिक्षण, सर्वोत्तम पर्याय, ग्लोबल बेंचमार्क, यशोगाथा आणि संकल्पनांवर आधारित संदेश यांचे सादरीकरण केले जाईल.
हॉल 1 मध्ये, अभ्यागतांना एक अनोखे 360अंश कोनातील ऑडिओ व्हिज्युअल सादरीकरण पाहायला मिळेल, जे भारताच्या स्वच्छता कथेचे वर्णन करेल- जगाच्या इतिहासातील सर्वात मोठ्या वर्तन बदल अभियानाचा प्रवास यात दाखवण्यात आला आहे. हॉल 2 मध्ये बापूजींच्या स्वच्छ भारताचे ध्येय साध्य करण्यासाठी केलेल्या कार्याची कथा सांगण्यासाठी एलईडी पॅनेल्स, होलोग्राम बॉक्स, खेळ आणि इतर बऱ्याच गोष्टींचा यात समावेश करण्यात आला आहे. आरएसकेला लागून असलेल्या हिरवळीच्या मोकळ्या जागेत सत्याग्रह ते स्वच्छाग्रह या भारत प्रवासातील गाथा दर्शविणारी तीन प्रदर्शने दर्शविली जातील. केंद्राभोवतीच्या कलात्मक भिंतीवरील भित्तीचित्र देखील अभियानाच्या यशाचे मुख्य घटक दिसणार आहेत.
आरएसकेचा दौरा केल्यानंतर, पंतप्रधान आरएसकेच्या अॅम्फिथेटरमध्ये, 36 राज्ये आणि केंद्रशासित प्रदेशांचे प्रतिनिधीत्व करणाऱ्या दिल्लीतील 36 शालेय विद्यार्थ्यांशी संवाद साधतील. यावेळी सामाजिक अंतर नियमांचे पालन करण्यात येईल. त्यानंतर पंतप्रधान राष्ट्राला उद्देशून भाषण करतील.
स्वच्छ भारत अभियानाने भारतातील ग्रामीण स्वच्छतेत बदल घडवून आणला आहे आणि 55 कोटीहून अधिक लोकांच्या उघड्यावर शौच करण्याच्या मानसिकतेत बदल केला आहे आणि आता ही जनता स्वच्छतागृहाच वापर करत आहे. यासाठी आंतरराष्ट्रीय समुदायाकडून भारताचे खूप प्कौतुक होत आहे आणि आपण उर्वरित जगासाठी एक उदाहरण ठेवले आहे. हे अभियान आता दुसऱ्या टप्प्यात असून भारताची गावे उघड्यावरील शौच अर्थात ओपन डेफिकेशन फ्री  ते ओडीएफ प्लस पर्यंत नेण्याचे आमचे लक्ष्य आहे. घन आणि द्रव कचरा व्यवस्थापन सुनिश्चित करण्यावर भर देण्यात येत आहे.
U.Ujgare/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कौशल्य विकास आणि उद्यमशीलता मंत्रालय
भारतातील प्रशिक्षणार्थी परिसंस्था मजबूत करण्यासाठी राष्ट्रीय प्रशिक्षणार्थी प्रशिक्षण प्रोत्साहन योजनेत  थेट लाभ हस्तांतरणाची  धर्मेंद्र प्रधान यांनी केली सुरुवात
संबंधित सर्व घटकांमधे प्रशिक्षणार्थी कार्यक्रमांना प्रोत्साहित करण्यासाठी "प्रशिक्षणार्थी सहभाग वाढवणे" या विषयावर चिंतन शिबिराचे आयोजन
देशव्यापी स्तरावर प्रशिक्षणार्थी प्रशिक्षणामध्ये उद्योग आणि तरुण या दोघांच्याही सहभागाला चालना देण्यासाठी, केंद्रीय शिक्षण आणि कौशल्य विकास तसेच उद्योजकता मंत्री धर्मेंद्र प्रधान यांनी आज राष्ट्रीय प्रशिक्षणार्थी प्रोत्साहन योजनेत  थेट लाभ हस्तांतरणाची  सुरुवात केली. NAPS मध्ये आज थेट लाभ हस्तांतरणा अंतर्गत एक लाख प्रशिक्षणार्थी उमेदवारांना अंदाजे 15 कोटी रुपये प्रधान यांनी वितरित केले.
राष्ट्रीय प्रशिक्षणार्थी प्रोत्साहन योजनेची 2016 मध्ये सुरूवात झाल्यापासून 31 जुलै 2023 पर्यंत एकूण 25 लाख तरुणांना प्रशिक्षणार्थी म्हणून नियुक्त करण्यात आले आहे. सुमारे 2.6 लाख प्रशिक्षणार्थी उमेदवारांनी आर्थिक वर्ष 23-24 मध्ये प्रशिक्षण पूर्ण केले आहे.
सर्व क्षेत्रांमध्ये दर्जेदार प्रशिक्षणाला प्रोत्साहन देण्यासाठी केन्द्र सरकारने उचललेल्या पावलांमुळे सक्रिय आस्थापनांची संख्या 2018-19 मधील 6,755 वरून 2023-24 मध्ये 40,655 पर्यंत वाढली आहे.
आजचा दिवस आपल्या देशातील प्रशिक्षणार्थी परिसंस्थेला चालना देण्यासाठी महत्त्वाचा दिवस आहे असे या उपक्रमाचे कौतुक करताना धर्मेंद्र प्रधान म्हणाले. राष्ट्रीय प्रशिक्षणार्थी प्रोत्साहन योजनेत थेट लाभ हस्तांतरणाची सुरुवात करणे हे, प्रशिक्षणार्थी कौशल्याला महत्त्वाकांक्षी बनवण्याच्या तसेच शिकता शिकता कमवा या NEP मध्ये अध्याहृत असलेल्या पंतप्रधान नरेंद्र मोदी यांच्या ध्येयदृष्टीस साकारण्याच्या दिशेने एक मोठे पाऊल आहे. आज DBT द्वारे अभ्यासवृत्ती मिळालेल्या सर्व 1 लाख प्रशिक्षणार्थी उमेदवारांचे त्यांनी अभिनंदन केले.
वस्त्रोद्योग मंत्रालय
56,934 विणकरांना कौशल्य श्रेणी विकास प्रशिक्षण
वस्त्रोद्योग मंत्रालयाच्या वतीने 28 विणकर सेवा केंद्रांच्या माध्यमातून हातमाग कारागिरांसाठी प्रशिक्षण कार्यक्रमाचे आयोजन
नवी दिल्ली, 22 जुलै 2021
वस्त्रोद्योग मंत्रालयाच्या वतीने मंत्रालयाच्या प्रशासकीय नियंत्रणाखाली असलेल्या देशातील 28 विणकर सेवा केंद्रांच्या  च्या माध्यमातून हातमाग कारागिरांसाठी प्रशिक्षण कार्यक्रम आयोजित केले जातात. 2015-16 ते 2020-21 पर्यंत 56,934 विणकरांना कौशल्य श्रेणी विकासाचे प्रशिक्षण देण्यात आले असून त्यापैकी 5,498 विणकर उत्तर प्रदेशचे आहेत.
वस्त्रोद्योग मंत्रालयामार्फत हातमाग क्षेत्राच्या सर्वांगीण विकासासाठी आणि प्रसारासाठी तसेच हातमाग विणकरांच्या कल्याणासाठी देशात खालील योजना राबविल्या जात आहेत : -
1 राष्ट्रीय हातमाग विकास कार्यक्रम 
2 सर्वसमावेशक हातमाग समूह विकास योजना 
3 हातमाग विणकरांसाठी सर्वसमावेशक कल्याणकारी योजना 
4 सूत पुरवठा योजना 
वरील योजनांतर्गत कच्चा माल, यंत्रमाग व इतर वस्तू खरेदी, नवनवीन नक्षीकाम ,उत्पादनांची विविधता, पायाभूत सुविधा विकास, कौशल्य श्रेणीविकास , विजेसाठी कक्ष, देशांतर्गत तसेच परदेशी बाजारात हातमाग उत्पादनांचे विपणन, सवलतीच्या दरात कर्ज मिळविणे इ.साठी आर्थिक सहाय्य दिले जाते.
कौशल्य श्रेणी विकास ही एक निरंतर चालणारी प्रक्रिया आहे. विणणे, रंगवणे, नक्षीकाम करणे इ.तांत्रिक क्षेत्रातील हातमाग कारागिरांसाठी आवश्यकतेवर -आधारित कौशल्य श्रेणीविकास कार्यक्रम यापूर्वी राष्ट्रीय हातमाग विकास कार्यक्रम , सर्वसमावेशक हातमाग समूह विकास योजना  आणि आता समर्थ - वस्त्रोद्योग क्षेत्रातील क्षमता बांधणी अंतर्गत आयोजित करण्यात आले होते.
वस्त्रोद्योग राज्यमंत्री श्रीमती दर्शना जरदोश यांनी राज्यसभेत आज लेखी उत्तरात ही माहिती दिली.
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
कोळसा मंत्रालय
कोळसा क्षेत्र 2027 पर्यंत 67 फर्स्ट माईल कनेक्टिव्हिटी प्रकल्प पूर्ण करणार
पर्यावरण पूरक आणि कार्यक्षम कोळसा वाहतूक हेच या प्रकल्पाचे उद्दिष्ट
कोळसा कंपन्यांच्या फर्स्ट माईल कनेक्टिव्हिटी  प्रकल्पांच्या प्रगतीचे मूल्यांकन करण्यासाठी, नवी दिल्ली इथे कोळसा मंत्रालयाचे अतिरिक्त सचिव एम. नागराजू यांच्या अध्यक्षतेखाली आढावा बैठक पार पडली. कोळसा मंत्रालय दरवर्षी 885 एमटी कोळसा लोडिंग करण्याची क्षमता असलेले 67 फर्स्ट माईल कनेक्टिव्हिटी प्रकल्प  हाती घेते. हे प्रकल्प 2027 पर्यंत पूर्ण होतील.
खाणींमधील कोळशाची रस्ते मार्गाने होणारी वाहतूक बंद करण्यासाठी, मंत्रालयाने फर्स्ट माईल कनेक्टिव्हिटी प्रकल्पा अंतर्गत, कोळशाची वाहतूक आणि लोडिंग करणाऱ्या यांत्रिक प्रणाली मध्ये सुधारणा करण्यासाठी एक योजना तयार केली आहे. कोळशाचा चुरा करणे, त्याचा आकार निश्चित करणे आणि रॅपिड लोडिंग सिस्टम सह, संगणकाच्या मदतीने त्याचे जलद लोडिंग करणे, हे कोळसा हाताळणी प्लांट्स  चे आणि कोळसा साठवणीच्या ‘सिलो’ चे फायदे आहेत.
कमीतकमी मानवी हस्तक्षेप, वजन करण्यापूर्वीचे अचूक प्रमाण, जलद लोडिंग आणि कोळशाची उत्तम गुणवत्ता हे सर्व फर्स्ट माईल कनेक्टिव्हिटी  प्रकल्पांचे फायदे आहेत. लोडिंगचा वेळ कमी झाल्यामुळे रेक आणि वॅगन सहज उपलब्ध होतील. रस्त्यावरील वाहतूक कमी झाल्यामुळे प्रदूषण आणि डीझेलचा वापर कमी होईल.
भारताची ऊर्जा सुरक्षा वाढवण्यासाठी आणि आयात केलेल्या कोळशा ऐवजी देशांतर्गत उत्पादन केलेल्या कोळशाचा वापर करून आत्मनिर्भर भारताचं उद्दिष्ट गाठण्यासाठी, कोळसा मंत्रालयाने आर्थिक वर्ष 2025 मध्ये 1.3 अब्ज टन आणि आर्थिक वर्ष 2030 मध्ये 1.5 अब्ज टन कोळसा उत्पादनाचे लक्ष्य ठेवले आहे. पर्यावरण पूरक, जलद आणि किफायतशीर कोळसा वाहतूक, हेच या प्रकल्पाचे प्रमुख उद्दिष्ट आहे.
पर्यावरण, वन एवं जलवायु परिवर्तन मंत्रालय
आंध्र प्रदेशातल्या पोलावरम बहुउद्देशीय प्रकल्पाशी संबंधित बांधकामासाठी सरकारकडून दोन वर्षांची मुदतवाढ
नवी दिल्ली, 26 जून 2019
आंध्र प्रदेशातल्या पोलावरम बहुउद्देशीय प्रकल्पाशी संबंधित बांधकामासाठी दोन वर्षांच्या मुदतवाढीची परवानगी देण्याचा निर्णय केंद्रीय पर्यावरण मंत्रालयाने घेतला आहे. केंद्रीय पर्यावरण मंत्री प्रकाश जावडेकर यांनी आज नवी दिल्लीत याबाबत प्रसार माध्यमांना माहिती दिली.
आंध्र प्रदेशातल्या नागरिकांसाठी हा प्रकलप अत्यंत महत्त्वाचा आहे, असे जावडेकर यांनी सांगितले. या प्रकल्पामुळे जवळपास 3 लाख हेक्टर जमीन सिंचनाखाली येणार आहे. वर्ष 2011 मध्ये तेव्हाच्या सरकारने आंध्र प्रदेश सरकारला प्रकल्पाचे बांधकाम थांबवण्याचे आदेश दिले होते. मात्र, वर्ष 2014 मध्ये रालोआ सरकारने पोलावरम प्रकल्प राष्ट्रीय प्रकल्प म्हणून जाहीर केला. त्यानंतर सहा वेळा प्रकल्पाचे काम थांबवण्याविषयीचे आदेश बाजूला ठेवण्यात आले आहेत.
B.Gokhale/S.Kakade/D.Rane
(Visitor Counter : 73